સોમવારે વિધાનસભામાં બંદરો અને વાહનવ્યવહાર વિભાગની બજેટની માગણીઓ અંગેની ચર્ચા વખતે કોંગ્રેસના ધારાસભ્ય પૂંજાભાઈ વંશે એવી ઉગ્ર રજૂઆતો કરી હતી કે, ભૂતકાળમાં રાજ્ય સરકારે શિડયૂલ ઓફ પોર્ટ ચાર્જિસ દર ત્રણ વર્ષે ૨૦ ટકા વધારવાની નીતિ નક્કી કરી હતી, પરંતુ જીએમબીએ પોર્ટ ચાર્જિસ વધારવાના બદલે ૨૦૦૩થી માંડીને ૨૦૧૩ સુધી ઘટાડયા હતા, જેને કારણે રાજ્ય સરકારની તિજોરીને મોટા પ્રમાણમાં નુકસાન ગયું છે, ત્યારે જીએમબીની આવકો તથા તેને થયેલા નુકસાનની સમીક્ષા માટે સ્પેશિયલ ઇન્વેસ્ટિગેશન ટીમ- એસઆઇટીની નિમણૂક કરી તપાસ કરવામાં આવે, કેમ કે ૧૯૯૮ પછી જીએમબીને નુકસાન જાય અને ખાનગી કંપનીઓને જંગી ફાયદો એ રીતે જ કામગીરી થઈ છે.